Olen samaa mieltä siitä, että trackilla voi ajaa kahdessa jonossa olevilla pyörillä varustetulla ajoneuvolla. Se on useimmiten aika selkeä ero pathin ja trackin välilä - tietysti kun väylä alkaa metsittyä, jossain vaiheessa päädytään siihen tilanteeseen, että jäljellä on enää korkeintaan polku.

Tuosta service-tulkinnasta en ole sen sijaan ihan samaa mieltä, ihan jo senkin takia, että metsäteollisuus on suoraan mainittu yhtenä esimerkkinä trackien käyttötarkoituksesta (https://wiki.openstreetmap.org/wiki/Tag:highway%3Dtrack). Tien rakentaminen puolestaan on periaatteessa koodattu surface-tagiin, jossa compacted/fine_gravel/gravel ovat jatkumo kunnolla perustetusta tiestä vähän vähemmän viimeisteltyihin, ja toisaalta tracktypeen, joka sitten kertoo jotain myös ylläpidosta. Ei tämä tietysti tarkoita, etteikö myös highway-tagiin voisi ottaa ainakin vihjeitä siitä tien laadusta, mutta en tosiaan ole ihan yksiselitteisen ihastunut metsäteiden merkkaamisesta serviceksi 8)

Se, miltä kartta näyttää, on tietyllä tavalla yhdentekevää - en tarkoita tätä pahalla, vaan siis sitä, että käytettyjä tageja ei pidä valita sen mukaan, miten jokin palvelu kartan visuaalisesti näyttää, vaan sen mukaan, mikä vastaa ns. todellisuutta - tämä on yksi OSM:n perussäännöistä, josta on wiki-sivu https://wiki.openstreetmap.org/wiki/Tagging_for_the_renderer

En ole itse noissa Facebook-ryhmissä, joissa noista merkinnöistä on käsittääkseni keskusteltu, mutta muistelen jostain menneistä keskusteluista, että Trailmapissa toivottiin esim. trackeille (ja patheille) nimenomaan MTB- ja surface-tietoja täydentämään väylän tietoja, koska noihin highway-tyyppeihin mahtuu niin monenlaista väylää.

Itse siis näkisin, että kun nuo metsätiet noin lähtökohtaisesti on kansainvälisesti määritelty track-tyyppisiksi, pitäisi olla jotain suht vahvoja perusteita poiketa tavasta Suomessa, ja datan näyttäminen kartoilla pitäisi ensisijaisesti pyrkiä ratkaisemaan kartan visualisoinnin päässä - vaikkakin samaan hengenvetoon tiedän, että tämä ei varsinaisesti ole triviaali ongelma.